ให้สอบจริยธรรม อธิบดีเพื่อนโชค 
ศรีสุวรรณ บี้กําหนดโทษ ส.ต.ต.เก็บตัวปิดปากสนิท,,คลิปเพื่อนโชค, เริ่มบานปลาย ผู้การเมืองคอนสั่งตั้งคณะกรรมการสอบสวนข้อเท็จจริง ให้เสร็จสิ้นภายใน 7วัน ส่วน หมู่แท็ค ส.ต.ต.เอกพล เก็บตัวเงียบอยู่ในบ้าน ญาติแห่ให้กำลังใจ นายสั่งห้ามพูด หวั่นขยายความจนเรื่องไม่จบสิ้น ขณะที่ ศรีสุวรรณ เร่งให้คณะตุลาการตรวจสอบข้อเท็จจริง หากผลประจักษ์ชัด ต้องมีบทลงโทษอย่างชัดเจน,เรื่องราวเริ่มบานปลาย จากคลิปฉาวขณะส.ต.ต.เอกพล จุ้ยส่องแก้ว ผบ.หมู่งานป้องกันปราบปราม สภ.ทุ่งใหญ่ จ.นครศรีธรรมราช ตั้งด่านในพื้นที่ อ.ทุ่งใหญ่ ขอตรวจใบขับขี่นายไกรรัตน์ วีรพัฒนาสุวรรณ อธิบดีผู้พิพากษาศาลอาญาทุจริตและประพฤติมิชอบภาค 8 ขณะขับรถเก๋งฮอนด้า แอคคอร์ด ผ่านจุดตรวจเมื่อค่ำวันที่ 2 พ.ค. แต่นายไกรรัตน์ไม่ให้ใบขับขี่กับเจ้าหน้าที่ แล้วอ้างเป็นเพื่อน ผกก.โชค พ.ต.อ.โชคดี รักษ์วัฒนพงษ์ ผกก.สภ.ทุ่งใหญ่ เกิดการถกเถียงกัน หลังเกิดเหตุคลิปออกเผยแพร่ในโซเชียล เกิดเสียงวิพากษ์วิจารณ์กันอย่างกว้างขวาง กระทั่งมีคำพูดล้อเลียน กูเพื่อนโชค ประชดประชัน และนำมาแต่งเพลงออกมาหลากหลาย ขณะที่นายสราวุธ เบญจกุล เลขาธิการสำนักงานศาลยุติธรรม เซ็นหนังสือถึงนายไกรรัตน์ให้ชี้แจงข้อเท็จจริงในเรื่องดังกล่าว,ความคืบหน้าเมื่อเช้าวันที่ 12 พ.ค. พล.ต.ต.ฐากูร เนตรพุกกณะ ผบก.ภ.จ.นครศรีธรรมราช มีคำสั่งแต่งตั้งให้ พ.ต.อ.สุขเกษม นครวิลัย รอง ผบก.ภ.จ.พังงา ช่วยราชการ ภ.จ.นครศรีธรรมราช เป็นประธานคณะกรรมการสอบสวน ดำเนินการให้เสร็จสิ้นภายใน 7 วัน ด้าน พ.ต.อ.สุขเกษมกล่าวว่า เพิ่งรับทราบคำสั่ง อยู่ระหว่างเตรียมตัวเดินทางลงพื้นที่ สภ.ทุ่งใหญ่ เพื่อพิจารณาแต่งตั้งคณะกรรมการสอบสวนข้อเท็จจริง พร้อมให้ความเป็นธรรมกับทุกฝ่าย,ขณะที่ผู้สื่อข่าวเดินทางไปที่ สภ.ทุ่งใหญ่ จ.นครศรีธรรมราช บรรยากาศค่อนข้างเงียบเหงา เนื่องจากเป็นวันหยุด มีเพียงเจ้าหน้าที่ตำรวจมาเข้าเวรปฏิบัติหน้าที่เท่านั้น เมื่อไปสอบถามถึงรายละเอียดกับเรื่องดังกล่าว ตำรวจทุกนายต่างปิดปากเงียบ ไม่ยอมพูดหรือให้สัมภาษณ์ อ้างถูกผู้บังคับบัญชาระดับสูงสั่งห้ามไว้ เนื่องจากเกรงเรื่องจะบานปลาย,สำหรับ ส.ต.ต.เอกพล หรือหมู่แท็ค จุ้ยส่องแก้ว เป็นเวรหยุดพักผ่อนอยู่ที่บ้านใกล้ สภ.ทุ่งใหญ่ บรรดาญาติและเพื่อนต่างมาให้กำลังใจตลอดเวลา พร้อมเปิดเผยว่า ไม่พูดถึงเรื่องราวที่เกิดขึ้น ไม่ขอต่อความยาวสาวความยืดอะไรอีก ขออยู่เงียบๆ เพราะผู้บังคับบัญชาระดับสูงสั่งห้ามไว้ เนื่องจากเกรงจะนำไปขยายความจนไม่จบสิ้นทุกฝ่ายต่างเข้าใจดี ขอตั้งใจทำงานดีกว่า,นายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย กล่าวถึงกรณีการเผยแพร่คลิปในโซเชียลมีเดีย มีบุคคลอ้างตัวเป็นอธิบดีศาลอาญาคดีทุจริตและประพฤติมิชอบภาค 8 พูดคุยโต้ตอบเจ้าหน้าที่ตำรวจ เมื่อถูกเรียกขอตรวจดูใบขับขี่ โดยกล่าวอ้างรู้จักเป็นเพื่อนกับนายตำรวจระดับ ผกก.ในพื้นที่ เพื่อเลี่ยงไม่ให้ตรวจดูใบขับขี่ที่ สภ.ทุ่งใหญ่ จ.นครศรีธรรมราช ว่า หากเป็นจริงนับว่าเป็นกรณีไม่เหมาะสมต่อสถานะของความเป็นตุลาการเป็นอย่างยิ่ง อาจเป็นการฝ่าฝืนคำสั่งเจ้าพนักงานที่ปฏิบัติหน้าที่ตามกฎหมาย ใช้อำนาจบารมีเส้นสายไม่ปฏิบัติตามกฎหมาย โดยเฉพาะผู้มีสถานะเป็นที่เชื่อถือศรัทธาของสังคม,นายศรีสุวรรณกล่าวอีกว่า ถือเป็นหน้าที่ประธานศาลฎีกา และคณะกรรมการตุลาการ (ก.ต.) จะต้องดำเนินการตั้งกรรมการตรวจสอบข้อเท็จจริง สอบจริยธรรมเป็นการเร่งด่วน ไม่ใช่ทำเพียงแค่สั่งให้ชี้แจง เพราะจะกำหนดบทลงโทษตามประมวลจริยธรรมข้าราชการตุลาการอย่างเฉียบขาด มีบัญญัติชัดแจ้งในข้อ 35 ว่า ผู้พิพากษาจักต้องเคารพ และปฏิบัติตามกฎหมายอย่างเคร่งครัดอยู่ในกรอบศีลธรรม และพึงมีความสันโดษครองตนอย่างเรียบง่าย สุภาพ สํารวม กิริยามารยาท มีอัธยาศัย ถือจริยธรรม และประเพณีอันงดงามของตุลาการ ทั้งพึงวางตนให้เป็นที่เชื่อถือ ศรัทธาของบุคคลทั่วไป ดังนั้น หากผลการตรวจสอบเป็นประจักษ์ชัดแล้ว ก.ต.ต้องมีบทลงโทษตามครรลองอย่างรวดเร็ว เพราะจะเป็นสนิมกัดกร่อนระบบตุลาการทั้งหมดให้เสียหาย
คลิปเพื่อนโชค เริ่มบานปลาย ผู้การเมืองคอนสั่งตั้งคณะกรรมการสอบสวนข้อเท็จจริง ให้เสร็จสิ้นภายใน 7วัน ส่วน หมู่แท็ค ส.ต.ต.เอกพล เก็บตัวเงียบอยู่ในบ้าน 
คลิปเพื่อนโชค,ทุ่งใหญ่,นครศรีธรรมราช,ศรีสุวรรณ จรรยา,หมู่แท็ค จุ้ยส่องแก้ว,เอกพล จุ้ยส่องแก้ว,ข่าวหน้า1,ข่าวทั่วไป